American National Standards Institute (ANSI) standardiserte Ada i 1983. I 1987 ble denne standarden uten modifikasjoner godkjent som en ISO-standard. Denne versjonen av språket er også kjent som Ada 83 og Ada 87. I 1995 innførte ISO og ANSI i fellesskap en ny standard for objektorientert programmering, som kalles Ada 95. Deretter fulgte en oppdatering av de tekniske sidene ved språket, kjent som Ada 2005. Den siste utvidelsen av språket er kjent som Ada 2012.